Alsungas Dienvidu stacija

Alsungas Dienvidu stacija (arī Dienvidi vai Dienvidstacija) atrodas uz slēgtās dzelzceļa līnijas Liepāja—Ventspils aptuveni 2 km attālumā no Alsungas. Apmēram 400 m no stacijas atrodas vienīgā "nometošā pārmija" šajā līnijā. Nometošā pārmija vilciena avārijas gadījumā to novada no sliežu ceļa, lai nenotiktu divu vilcienu sadursme. Stacija atrodas 67 km attālumā no Liepājas un 54 km attālumā no Ventspils. Stacijas ēka uzbūvēta ap 1950. gadu, pirms tam stacija atradusies dzelzceļa vagonā. Stacijā bijuši 4 sliežu ceļi (1520 mm) un viens šaursliežu (750 mm), demontēts septiņdesmito gadu vidū. Pārējie ceļi demontēti attiecīgi: 4. ceļš 1992. gadā, 3. ceļš 1993. gadā, 2. ceļš kopā ar pievedceļu uz Alsungas Ziemeļu staciju saglabājies līdz 2000.—2001. gadam. Pēc 2002. gada otrais ceļš fotoattēlos vairs nav redzams. Literatūra T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 171. lpp. ISBN 978-9984-38-698-0 Ārējās saites Alsungas Dienvidu stacija[novecojusi saite] «Alsungas Dienvidu stacija». Arhivēts no oriģināla, laiks: 2013-06-30. Skatīts: 2012-12-09. (krieviski) Alsungas Dienvidu stacija PSRS ģenerālštāba kartē[novecojusi saite] Alsungas Dienvidu stacija 2012. gadā